CELEX: 22021D2215
Language: hr
Date: 2021-11-30 00:00:00
Title: Odluka br. 1/2021 Vijeća za pridruživanje Eu–Alžir od 30. studenoga 2021. o dogovoru o produljenju valjanosti Prioriteta partnerstva EU–Alžir [2021/2215]

14.12.2021   
               
               
                  HR
               
               
                  Službeni list Europske unije
               
               
                  L 447/11
               
            
         ODLUKA br. 1/2021 VIJEĆA ZA PRIDRUŽIVANJE EU–ALŽIR
         od 30. studenoga 2021.
         o dogovoru o produljenju valjanosti Prioriteta partnerstva EU–Alžir [2021/2215]
         VIJEĆE ZA PRIDRUŽIVANJE EU–ALŽIR,
         uzimajući u obzir Euromediteranski sporazum o pridruživanju između Europske zajednice i njezinih država članica, s jedne strane, i Alžirske Narodne Demokratske Republike, s druge strane,
         budući da:
         
                     (1)
                  
                  
                     Euromediteranski sporazum o pridruživanju između Europske zajednice i njezinih država članica, s jedne strane, i Alžirske Narodne Demokratske Republike, s druge strane („Sporazum”), potpisan je 22. travnja 2002. i stupio je na snagu 1. rujna 2005. (1).
                  
               
                     (2)
                  
                  
                     U skladu s člankom 94. Sporazuma Vijeće za pridruživanje ovlašteno je donositi odluke u svrhu postizanja ciljeva Sporazuma.
                  
               
                     (3)
                  
                  
                     Odlukom br. 1/2017 Vijeća za pridruživanje (2) EU i Alžir dogovorili su Prioritete partnerstva radi usmjeravanja partnerstva za razdoblje 2017.–2020.
                  
               
                     (4)
                  
                  
                     U razmjeni pisama obje su se strane složile da bi valjanost Prioriteta partnerstva EU–Alžir, kao referentnog dokumenta za učvršćivanje partnerstva, trebalo produljiti do donošenja novih ažuriranih Prioriteta partnerstva.
                  
               
                     (5)
                  
                  
                     Člankom 10. Poslovnika Vijeća za pridruživanje predviđa se mogućnost donošenja odluka pisanim postupkom u razdoblju između sjednica ako se obje stranke tako dogovore,
                  
               DONIJELO JE OVU ODLUKU:
         
            Članak 1.
            Vijeće za pridruživanje pisanim postupkom odlučuje da se valjanost Prioriteta partnerstva EU–Alžir priloženih Odluci br. 1/2017 produljuje dok Vijeće za pridruživanje ne donese nove ažurirane Prioritete partnerstva.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 30. studenoga 2021.
            
               
                  Za Vijeće za pridruživanje EU–Alžir
               
               
                  Predsjednik
               
               Ramtane LAMAMRA
            
         
         
            (1)  SL L 265, 10.10.2005., str. 2.
         
         
            (2)  Odluka br. 1/2017 Vijeća za pridruživanje EU-Alžir od 13. ožujka 2017. o Prioritetima partnerstva EU-Alžir (SL L 82, 29.3.2017., str. 9.).